**На предлог чланова Свебор Савеза Србије, Арсена Андрића (удружење “ Изворни“), Миливоја Резнића (Свети Ратник) и Слађана Јанковића (Центар традиционалних вештина Витез), представљамо план и програм рада једног од кандидата за председника Свебор Савеза Србије, Ивана Лазића.**

*Зовем се Иван (Новица) Лазић, рођен 25.07.1978.године у Краљеву, по занимању економиста за порезе и царине. Запослен, ожењен, отац двоје деце, са пребивалиштем у Краљеву. Дугогодишњи спортиста, атлетичар и мајстор аикидоа, од 2007.године старешина и оснивач Свебор дружине Свети Кнез Лазар у Краљеву.*

*План и програм рада који би обављао, уколико би био изабран на место председника Свебор Савеза Србије у наредне четири године, подразумевао би наставак пута Предрага Бате Милошевића, а састојао би се у промовисању и развоју свебора код деце и одраслих у Србији и иностранству, заступању Савеза у Спортском Савезу Србије и другим организацијама у области спорта, организовању спортских и културних манифестација у земљи и иностранству, учествовању у домаћим и међународним спортским такмичењима, редовном учешћу Савеза на Сајму спорта, али и промовисању Српских вештина борења као културне вредности, тежећи да остваримо приснију сарадњу са медијима, како би приказали у правом светлу наш Савез и оно чиме се бавимо, и покушали да људима што више приближимо Српске вештине борења, као нешто што је племенито, витешко, и само наше.*

*Наставио би прослављање Крсне Славе нашег Савеза, Светог Стевана Високог, са предлогом, да сваке године колач преузима друга дружина, односно прослава буде у граду домаћина.*

*Догађаји на којима смо учествовали и које смо организовали, отворили су нам бројне могућности по питању развоја Савеза – остварили смо доста нових контаката, и успели да много више људи упознамо са идејом СВЕБОРА – као спорта, који истовремено чува традицију, и спада у културне садржаје.*

*Од сабора, такмичења и манифестација, које сам организовао, од када вршим функцију председника СД Свети Кнез Лазар, издвојио бих следеће:*

- Богојављенско пливање за Крст Часни, 19.јануар – град Краљево

- Свебор Челичење за Сретење, 15.фебруар – планина Гоч

- Маглич Фест, 25.мај – тврђава Маглич, околина Краљева

- Мегдан за Видовдан, 28.јун – порта цркве св. Јована Крститеља, Ратина

- Ужички витешки дан, 7.септембар – Каран, Ужице

*Као дружина, представљали смо свебор на многим догађајима у земљи и иностранству. Издвојио бих неке од њих:*

- Магдан на Цвети – Београд

- Битка нација (светско првенство у мачевању) – ове године Смедерево, Србија

- Хајдучки вишебој - Крагујевац

- Витешки турнир Војводе Пријезде – кула Тодора у Сталаћу

- Заштитници тврђаве – Ниш

- Витез Фест – Лазарица, Крушевац

- Витешки Фестивал – Грачаница

- Чувари копља – Бања Лука

- Кесар Фест – Врањска Бања

- Лесковачки карневал – Лесковац

- Новосадски витешки фестивал – Петроварадин, Нови Сад

- Академија српских витезова – Рума

- Витешки фестивал у Манасији

- Меморијални турнир ,,Предраг Бата Милошевић'' – Београд,

*као и петогодишња сарадња са козацима и СПЕЦНАЗ-ом и промовисање свебора у Русији.*

*Активно би учествовао у раду новооснованих дружина, попут дружине Заточник из Сурдулице, дружине Чувари Змаја из Новог Сада, стреличарског удружења Краљеви и Академије српских витезова из Руме, као и у помоћи постојећим дружинама и дружинама у оснивању, Краљ Милутин из Звечана и Југ Богдан из Ниша.*

*Наставио би са хуманитарним радом и учешћем на разним догађајима уприличеним ради прикупљања помоћи угроженима, које су иначе подржавали и остали чланови нашег Савеза, кроз мобе, такмичења, приказе и концерте.*

*Уколико би био изабран на место председника Свебор Савеза Србије, посао би обављао часно и поштено, у складу са законом о Спорту.*

*ДУША БОГУ-СРЦЕ НАРОДУ!*

У Краљеву, Председник

15. 03. 2019. године СД Свети Кнез Лазар

Иван Лазић